
	Universitetet og Høgskolen i Tromsø klare for fusjon

Høgskolen og Universitetet i Tromsø ble på felles styreseminar 23. mars enige om å starte den konkrete planleggingen av en sammenslåing. Fusjonsprosessen skal ikke strekke seg over lang tid.

Styrene ved Universitetet i Tromsø og Høgskolen i Tromsø avviklet felles styreseminar 23. mars 2006. Det er en del av samarbeidsavtalen mellom de to institusjonene at man skal ha et årlig fellesmøte. Eneste tema for møtet var mulig framtidig fusjon mellom de to utdannings​institusjonene.

Møtet konkluderte med en intensjon om å starte fusjonsprosessen. De respektive styrene ba administrasjonene ved de to institusjonene om å utarbeide beslutningsgrunnlag for fusjonen. Det ble lagt vekt på at fusjonsprosessen ikke bør strekke seg over alt for lang tid.

I 2000 forelå utredningen ”Venner for livet?”. Et utvalg bestående av representanter for Høgskolen og Universitetet konkluderte i utredningen med at en organisatorisk sammenslåing kan føre til økt faglig samarbeid og bidra til en felles utvikling av fagmiljøene som kan komme landsdelen til gode.

– Arbeidet med kvalitetsreformen i høgere utdanning har tatt mye tid de siste årene internt ved våre institusjoner, men nå er vi klar til å fokusere på arbeidet med en fusjon, uttaler rektorene for de to institusjonene.

Kontaktpersoner:

Rektor Ulf Christensen, Høgskolen i Tromsø, tlf 77 66 03 20 / 91 72 63 33

Rektor Jarle Aarbakke, Universitetet i Tromsø, tlf 77 64 49 88 / 95 08 90 92 

Mer informasjon:

Mer informasjon:

Utredningen ”Venner for livet?” se 

http://www.uit.no/uit/Siste_nytt/venner/Venner.html 

Kvalitetsreformen i høgere utdanning se http://odin.dep.no/kd/norsk/tema/utdanning/hoyereutdanning/tema/kvalitetsreformen/bn.html



